૭ – ડિહાઇડ્રોકોલેસ્ટરલમાં રૂપાંતર પામે છે અને તે માણસની ચામડી તરફ જાય છે. ત્યાં તે પારજાંબલી કિરણોના સંપર્કમાં આવે છે, તે કિરણો વડે તેનું વિટામિન ‘ડી’માં રૂપાંતરણ થાય છે. આ વિટામિન ‘ડી’નું લોહીના પ્રવાહ દ્વારા ગ્રહણ થાય છે. વિટામિન ‘ડી’નો ડોઝ વધી જાય તો નુકસાનકારક છે. વિટામિન ‘બી’ પાણીમાં દ્રાવ્ય હોવાથી વધુ ડોઝ લેવાયો હોય તો મૂત્ર દ્વારા બહાર ફેંકાય છે. જ્યારે વિટામિન ‘ડી’ પાણીમાં અદ્રાવ્ય છે, ચરબીમાં દ્રાવ્ય છે તેથી વધારાનું વિટામિન ‘ડી’ મૂત્ર દ્વારા બહાર ફેંકાતું નથી અને કલેજા (યકૃત)માં તેનો સંગ્રહ થાય છે જે નુકસાનકારક બને છે.